Dəmavənd
Dəmavənd (fars. دماوند‎) — Xəzər dənizinin cənubunda, İranın Mazandaran ostanının Amol şəhristanında, Tehran şəhərindən 66 km şimal-şərqdə yerləşən potensial aktiv stratovulkan. Dəniz səviyyəsindən 5 610 m hündürlükdə yerləşir. İranın və Yaxın Şərqin ən yüksək zirvəsi olmaqla yanaşı, həm də Asiyada ən yüksək vulkandır. İran mifologiyasında və folklorunda xüsusi yerə malikdir.